Stemar Self Catering Guest House | Graaff Reinet Self Catering Accommodation
← Waterval Farm-Stay
Profcon Country Cottages →
OverviewRooms/RatesArea/MapReviews (141)Book Now
Vriendelike oproep ontvang van eienaars om aankomstyd te bevestig. Veilige parkering vir motor. Veilige slaapplek. Naby aan die hoofroete deur die dorp. Skoon, netjies en gemaklik vir 'n moeë reisiger.
Aanvanklik gesukkel om die mense te kontak. Daarna weer 'n kwessie om die regte persoon te kontak om die balans oor te betaal. Andersins skoon en netjies.
Daar was 'n waterprobleem op die dorp en ons is drinkwater gegee en emmer water vir toilet. Water wel later die aand aangekom. Honde was welkom en blyplek skoon en netjies.
Dis 'n baie eenvoudige verblyf waarvan die eenheid baie skoon en netjies was. As gevolg van watertekort in die omgewing (lae reënval), sukkel die bedryf maar met water. Ek persoonlik sou dalk net die gloeilampe by die hoofbed vervang het met gloeilampe wat nie so skerp is nie.
Ek is met soveel vriendelikheid ontvang. My kamer was uiters skoon en ek sou wat wou gee om sommer nog 'n paar dae langer aan te bly! Ek sal Stemar Guest House vir enigiemand aanbeveel.
Ons het laat arriveer, 22:00, maar Stefan het ons vriendelik ontvang. Heerlike warm stort en 'n lekker bed! Baie dankie.
Gasvrye ontvangs. Skoon en netjiese verblyf. Dit was 'n plesier om daar te bly.
Die foto is gasvrou se voordeur en stoep, maar gaste bly agter en moet alles teen 'n baie steil helling tot by 'n veiligheidshek opsleep. Baie veilige verblyf én parkering maar huisvesting baie donker met ou meubels sonder die lekker koffie en melk in yskas waaraan ons gewoond is. Daar was Cremora en Frisco-koffie of so iets.
Was baie lekker om na 'n lang rit by 'n rustige en skoon huis op te daag waar al die geriewe was wat 'n mens kan verwag. Ons sal graag en beslis weer daar bly.
Baie lekker en rustige, skoon, netjiese oorslaap met 'n pragtige groot hond wat my hart gesteel het.
Ons kamer was netjies, skoon en goed toegerus. Dit is in 'n rustige deel van die dorp. Sal weer by Stemar kom oornag.
Gesellige klein selfsorgwoonstel wat ideaal is vir 'n enkelloper.
Baie mooi wêreld. Vallei van Verlatenheid is ook 'n moet om te sien.
Vriendelike gaste en skoon netjiese eenhede. Perfek vir 'n aand se oorbly terwyl jy reis.
Ons het 2 dae hier gebly, en as pasgetroudes op ons wittebrood, het Oom Stephan, die tannie en hul dogter uit hul pad gegaan om ons te laat tuis voel. Of dit nou met die skuif van die braai was gedurende 'n donderstorm, of goeie advies rakende goed om te doen, of 'n verassing met 'n bottel sjampanje – hulle het ons verblyf asemrowend gemaak. Baie dankie, Oom en Tannie.
Vriendelike ontvangs en die woonstel het alles wat mens nodig het om jou verblyf gerieflik te maak. Dit was baie warm en die lugversorger is 'n baie groot plus – baie dankie. Sal die verblyf vir enigiemand aanbeveel wat waarde vir geld en gerief soek.
Die akkommodasie was 'n bietjie te klein vir 3 persone.
Baie dankie vir die gasvryheid en die vriendelike hulp. Ons het elke oomblik geniet en hoop julle het 'n suksesvolle jaareinde en voorspoedige nuwe jaar.
Ongelukkig het ons 'n eenheid gehad wat nie 'n tuin-uitsig het soos op die foto's gewys nie. Andersins was ons vriendelik ontvang en die eenheid was skoon en netjies.
Dit was lekker om deur 'n vriendelike gasheer verwelkom te word. Gerieflike stil omgewing, regtig waarde vir geld.
Toegang tot verblyf (die "ramp") is gevaarlik (glibberig) wanneer dit reën. Algemene higiëne kan verbeter.
Absoluut waarde vir geld – skoon, netjies, gerieflik, privaat en bekostigbaar! Sal beslis weer hier kom bly!
We had a lovely stay. Nice place – clean and comfortable. All we needed was supplied and the people were friendly.
Ek was besonders beïndruk met die netheid van die eenheid, die stort is groot en ek het heerlik gestort. Die kombuis eetgerei is van baie goeie gehalte en die kamer is nogal ruim. Ek sal verseker die plek aanbeveel want dit is naby alles en ons het baie veilig gevoel met ons motor onder dak agter slot en grendel. Ons het in 'n gaste huis gebly in Gariep en Bloemfontein en Stemar Self Catering was die goedkoopste, die beste en verdien meer as net twee sterre. Puik gedoen en bou so voort.
Baie netjies. Bed net bietjie hard. Daar is 'n erge, steil oprit wat jy moet uitstap om by eenhede te kom. Dit is sleg vir my man wat 'n rugoperasie gehad het.
Ek beveel Stemar Self Catering Guest House aan enige iemand aan wat hou van waarde vir geld. Die uiterste netjiese woning was vir my en my vrou net soos ons eie huis. Pragtige omgewing en veilig ons hondjie was ook welkom en dit was 'n bonus. Die staf was baie behulpsaam en baie vriendelik. Baie lekker gekuier en sal weer so maak.
Alles was perfek en daar was geen klagtes – net komplimente!
Stemar se prys is BAIE billik, met alles wat nodig is vir een nag se oorslaap. Die kamer was baie klein, maar pynlik netjies en silwerskoon. Die parkering onder 'n afdak en met 'n afstandbeheerde hek, was 'n pluspunt. Ek wens daar was meer sulke oornaggeriewe in plekke waar 'n mens gewoonlik net deur reis en nie noodwendig wil oorbly vir meer as een aand nie.
Baie gasvrye mense en skoon fasiliteite, lugreëling was 'n wenner.
Ek en my vriende het by Stemar in Graaff-Reinet oornag nadat ons 'n volle 10 ure gery het. Dit was lekker om daar te sit onder die boom en heerlik te ontspan. Ons het die plekkie regtig geniet. Dit was veilig en ons kon lekker uitrus voor ons die volgende dag weer in die pad geval het.
Regtig 'n oulike plek vir die koste. Skoon en netjies met vriendelike diens daarby maak dit die moeite werd om hier oor te bly. Sal verseker weer kom!
Baie goeie waarde vir geld. Die plek is gerieflik geleë en ons is baie vriendelik ontvang. Die volle DStv en WiFi is 'n bonus!
Ek het vir 5 nagte gebly. Ek voel dat ek waarde vir geld gekry het, maar daar is klein dingetjies wat die verblyf sou vergemaklik het, soos 'n TV groter as 'n vuurhoutjieboksie wat te hoog gemonteer is om iets te sien. 'n Haardroër was ook afwesig en die kombuiskraan is foutief, selfs nadat ek dit aan die eienaar gerapporteer het.
Baie skoon en netjies met 'n baie gawe gasvrou en gasheer.
Die mense was vriendelik en dis was skoon en netjies. Dis 'n mooi, klein dorpie.
Het 'n wonderlike ontvangs gehad, was voorsien van ekstra lig in geval van beurtkrag. Alles was netjies en baie gemaklik!
Die kamers is skoon en netjies en het alles wat 'n mens nodig het. Daar is veilige parkerig en dis naby alle besienswaardighede en eetplekke.
Netjiese plek en vriendelike mense. Ek was op soek na 'n plek met groot en veilige parkering. Ek het 'n waentjie met motorfietse gesleep. Stemar het dit gebied.
Baie gerieflike, skoon, netjiese verblyf, aangename atmosfeer. Die eienaars het aan alles gedink – daar kom niks kort nie.
Baie netjies en skoon, vriedelike ontvangs en baie behulpsaam. Die eenheid was 'n bietjie beknop, maar perfek vir een aand se oorslaap.
Dankie julle, ons het ons verblyf terdeë geniet en ons sal weer so maak …
Stemar was 'n lafenis na 'n lang dag se reis, en ons kon lekker uitrus in 'n veilige omgewing! Graaff-Reinet is 'n baie interessante plek en daar is regtig baie om te sien en te doen!
'n Huislike atmosfeer wat jou baie welkom laat voel. Die geriewe is skoon en baie prakties. Ek sal Selmar Selfsorg Gastehuis enige tyd aanbeveel.
Die ontvangs was vriendelik en die verblyf was ruim met alles wat 'n mens sou benodig onder enige omstandighede!
Dis 'n baie lekker en goed ingerigte plek om oor te slaap. Dit sal veral vir mense wat altyd 'n kopseer het met sleepwaens en karavane of bote fantasties wees, want daar is baie plek om te staan of te draai!
Very clean, very good quality linen, bed and finishes. Only negative is that the unit is attached to the house, so its not very private.